CELEX: 32008D0298
Language: fi
Date: 2008-04-07 00:00:00
Title: Neuvoston päätös 2008/298/YUTP, tehty 7 päivänä huhtikuuta 2008 , Euroopan unionin sotilasesikunnan perustamisesta tehdyn päätöksen 2001/80/YUTP muuttamisesta

12.4.2008   
            
            
               FI
            
            
               Euroopan unionin virallinen lehti
            
            
               L 102/25
            
         
      NEUVOSTON PÄÄTÖS 2008/298/YUTP,
   tehty 7 päivänä huhtikuuta 2008,
   Euroopan unionin sotilasesikunnan perustamisesta tehdyn päätöksen 2001/80/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan,
   ottaa huomioon Euroopan yhteisön perustamissopimuksen ja erityisesti sen 207 artiklan 2 kohdan,
   sekä katsoo seuraavaa:
   
               (1)
            
            
               Neuvosto teki 22 päivänä tammikuuta 2001 päätöksen 2001/80/YUTP (1) (EUSE); sotilasesikunnan tehtävänkuvaus esitettiin päätöksen liitteessä.
            
         
               (2)
            
            
               Neuvosto hyväksyi 19 päivänä marraskuuta 2007 neljä toimenpidettä, joilla parannetaan EUSEn valmiuksia suorittaa EU-johtoisten operaatioiden sotilaallista varhaissuunnittelua strategisella tasolla.
            
         
               (3)
            
            
               EUSEn tehtävänkuvausta olisi muutettava näiden toimenpiteiden panemiseksi täytäntöön, ja toimenpiteiden täytäntöönpanon arvioinnin jälkeen tehtävänkuvausta olisi tarkasteltava uudelleen kokonaisvaltaisesti.
            
         
               (4)
            
            
               Lisäksi EUSEn tehtävänkuvauksessa olisi otettava huomioon ne muutokset, jotka on tehty neuvoston kriisinhallintarakenteisiin ja -menettelyihin sen jälkeen kun tehtävänkuvausta on viimeksi muutettu.
            
         
               (5)
            
            
               Päätöstä 2001/80/YUTP olisi muutettava myös, jotta otetaan huomioon neuvoston pääsihteeristön palvelukseen määräaikaisesti siirrettäviin kansallisiin asiantuntijoihin ja neuvoston pääsihteeristön palvelukseen määräaikaisesti siirrettävään kansalliseen sotilashenkilöstöön sovellettavista säännöistä 5 päivänä joulukuuta 2007 tehty neuvoston päätös 2007/829/EY (2),
            
         ON PÄÄTTÄNYT SEURAAVAA:
   1 artikla
   Muutetaan päätös 2001/80/YUTP seuraavasti:
   
               1)
            
            
               Korvataan 4 artikla seuraavasti:
               ”4 artikla
               Euroopan unionin sotilasesikunnan jäseniin sovelletaan sääntöjä, jotka on määritelty neuvoston pääsihteeristön palvelukseen määräaikaisesti siirrettäviin kansallisiin asiantuntijoihin ja neuvoston pääsihteeristön palvelukseen määräaikaisesti siirrettävään kansalliseen sotilashenkilöstöön sovellettavista säännöistä 5 päivänä joulukuuta 2007 tehdyssä neuvoston päätöksessä 2007/829/EY (3).
            
         
               2)
            
            
               Korvataan liite tässä päätöksessä olevalla liitteellä.
            
         2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.
   
      Tehty Luxemburgissa 7 päivänä huhtikuuta 2008.
      
         
            Neuvoston puolesta
         
         
            Puheenjohtaja
         
         R. ŽERJAV
         
      
   
   
      (1)  EYVL L 27, 30.1.2001, s. 7. Päätös sellaisena kuin se on muutettuna päätöksellä 2005/395/YUTP (EUVL L 132, 26.5.2005, s. 17).
   
      (2)  EUVL L 327, 13.12.2007, s. 10.
   
      (3)  EUVL L 327, 13.12.2007, s. 10.”
   
      LIITE
      EUROOPAN UNIONIN SOTILASESIKUNNAN (EUSE) TEHTÄVÄNKUVAUS JA ORGANISAATIO (1)
      
      1.   Johdanto
      EU:n jäsenvaltiot päättivät Helsingissä perustaa neuvostoon uudet pysyvät poliittiset ja sotilaalliset rakenteet, jotta EU voisi vastata kaikista Euroopan unionista tehdyssä sopimuksessa määritellyistä konfliktinesto- ja kriisinhallintatehtävistä. Helsingin tilanneselvityksen mukaisesti Euroopan unionin sotilasesikunta (EUSE) ”osana neuvoston rakenteita antaa sotilaallista asiantuntemusta ja tukee Euroopan yhteistä turvallisuus- ja puolustuspolitiikkaa, mukaan lukien EU-johtoisten sotilaallisten kriisinhallintaoperaatioiden toteuttaminen”.
      Eurooppa-neuvosto ilmaisi 12 ja 13 päivänä joulukuuta 2003 pitämässään kokouksessa tyytyväisyytensä asiakirjaan ”Euroopan puolustus: neuvonpito Naton ja EU:n välillä, suunnittelu ja operaatiot”. Eurooppa-neuvosto hyväksyi 16 ja 17 päivänä joulukuuta 2004 pitämässään kokouksessa asiakirjan täytäntöönpanoa koskevat yksityiskohtaiset ehdotukset.
      Neuvosto ilmaisi 19 päivänä marraskuuta 2007 tyytyväisyytensä korkeana edustajana toimivan pääsihteerin neuvoston toukokuussa 2007 ilmaiseman pyynnön mukaisesti esittämään raporttiin EU:n sotilasesikunnan valmiuksista suorittaa EU-johtoisten operaatioiden varhaissuunnittelua strategisella tasolla ja hyväksyi suositukset neljän toimenpiteen ja sotilaallisessa kannanotossa määritettyjen toimien täytäntöönpanosta yhtenä pakettina.
      EUSEn tehtävänkuvaus määritellään seuraavasti:
      2.   Toimenkuva
      Sotilasesikunnan tehtäviä ovat varhaisvaroitus, tilannearviointi ja Euroopan unionista tehdyn sopimuksen 17 artiklan 2 kohdassa tarkoitettujen toimien ja tehtävien strateginen suunnittelu, mukaan lukien EU:n turvallisuusstrategiassa mainitut toimet ja tehtävät.
      Näihin kuuluvat myös Euroopan kansallisten ja monikansallisten joukkojen saatavuuden kartoittaminen sekä politiikkojen ja päätösten täytäntöönpano EUSK:n ohjeistuksen mukaisesti.
      3.   Asema
      
                  —
               
               
                  Se toimii EU:n sotilaallisen asiantuntemuksen lähteenä.
               
            
                  —
               
               
                  Se toimii välittäjänä EUSK:n ja EU:n käytettävissä olevien sotilaallisten voimavarojen välillä sekä tarjoaa EU:n elimille sotilaallista asiantuntemusta EUSK:n ohjeistuksen mukaisesti.
               
            
                  —
               
               
                  Se huolehtii kolmesta operatiivisesta päätoiminnosta, jotka ovat varhaisvaroitus, tilannearviointi ja strateginen suunnittelu.
               
            
                  —
               
               
                  Se suorittaa riittävän yksityiskohtaista varhaissuunnittelua muun muassa sitä varten, että jäsenvaltiot voivat harkita mahdollisia joukkotarjouksiaan ja että se itse voi tarjota soveltuvaa asiantuntemusta päätöksentekoprosessin aikana.
               
            
                  —
               
               
                  Se toimii varhaisvaroituksen voimavarana. Se suunnittelee, arvioi ja tekee suosituksia, jotka koskevat kriisinhallinnan toimintaperiaatteita ja yleistä sotilaallista strategiaa, ja panee täytäntöön EUSK:n päätökset ja ohjeistukset.
               
            
                  —
               
               
                  Se antaa tukea EUSK:lle tilannearvioinnissa ja strategisen suunnittelun (2) sotilaallisissa näkökohdissa kaikkien Euroopan unionista tehdyn sopimuksen 17 artiklan 2 kohdassa tarkoitettujen toimien ja tehtävien osalta, mukaan lukien EU:n turvallisuusstrategiassa mainitut toimet ja tehtävät, kaikissa EU-johtoisissa operaatioissa riippumatta siitä, käyttääkö EU Naton voimavaroja vai ei.
               
            
                  —
               
               
                  Se antaa (korkeana edustajana toimivan neuvoston pääsihteerin tai PTK:n pyynnöstä) tukea kolmansissa maissa toteutettaville tilapäisille operaatioille tai kansainvälisille järjestöille ja täten pyynnöstä neuvoo ja avustaa konfliktineston, kriisinhallinnan ja konfliktin jälkeisen vakauttamisen sotilaallisissa näkökohdissa.
               
            
                  —
               
               
                  Se osallistuu voimavaratavoitteiden muodostamiseen, arviointiin ja tarkistamiseen ottaen huomioon sen, että niiden jäsenvaltioiden, joita asia koskee, on sovittuja menettelyjä noudattaen varmistettava yhdenmukaisuus Naton DPP:n ja PfP:hen sisältyvän PARP:n kanssa.
               
            
                  —
               
               
                  Se toimii läheisessä yhteistyössä Euroopan puolustusviraston kanssa.
               
            
                  —
               
               
                  Se vastaa koulutuksen, harjoitusten ja yhteentoimivuuden alalla jäsenvaltioiden EU:n käyttöön tarjoamien joukkojen ja voimavarojen seurannasta, arvioinnista ja niitä koskevien suositusten antamisesta.
               
            
                  —
               
               
                  Se pitää yllä valmiuksia vahvistaa EU:n itsenäisen operaation toteuttajaksi nimettyä kansallista esikuntaa.
               
            
                  —
               
               
                  Se vastaa EU:n itsenäisen sotilasoperaation suunnittelu- ja toteuttamisvoimavarojen muodostamisesta ja pitää yllä EUSEn valmiuksia perustaa nopeasti operaatiokeskus tiettyä operaatiota varten neuvoston tehtyä EUSK:n kannanoton perusteella kyseistä operaatiota koskevan päätöksen, erityisesti niissä tapauksissa, joissa tarvitaan yhdistettyä siviili- ja sotilastoimintaa eikä mitään kansallista esikuntaa ole nimetty.
               
            4.   Tehtävät
      
                  —
               
               
                  Se tarjoaa sotilaallista asiantuntemusta korkeana edustajana toimivalle neuvoston pääsihteerille ja EU:n elimille EUSK:n ohjeistuksen mukaisesti.
               
            
                  —
               
               
                  Se tarkkailee ja seuraa mahdollisesti puhkeamassa olevia kriisejä tukeutuen asianmukaisiin kansallisiin ja monikansallisiin tiedusteluvoimavaroihin.
               
            
                  —
               
               
                  Se toimii yhteistyössä tilannekeskuksen kanssa tiedonvaihdon alalla yhtenäisen tiedustelun analysointikyvyn (Single Intelligence Analysis Capacity – SIAC) järjestelyjen mukaisesti.
               
            
                  —
               
               
                  Se suorittaa ennakkosuunnittelun sotilaallisen osuuden strategisella tasolla.
               
            
                  —
               
               
                  Se suorittaa riittävän yksityiskohtaista varhaissuunnittelua muun muassa sitä varten, että jäsenvaltiot voivat harkita mahdollisia joukkotarjouksiaan ja että se itse voi tarjota soveltuvaa asiantuntemusta päätöksentekoprosessin aikana.
               
            
                  —
               
               
                  Se määrittelee ja luetteloi Naton kanssa koordinoiden EU-johtoisten operaatioiden kansalliset ja monikansalliset eurooppalaiset joukot.
               
            
                  —
               
               
                  Se osallistuu jäsenvaltioiden EU:n käyttöön tarjoamien kansallisten ja monikansallisten joukkojen kehittämiseen ja valmennukseen (mukaan lukien koulutus ja harjoitukset). Suhteita Natoon koskevat yksityiskohtaiset säännöt määritellään asiaankuuluvissa asiakirjoissa.
               
            
                  —
               
               
                  Se järjestää ja koordinoi menettelyt kansallisten ja monikansallisten esikuntien kanssa, mukaan lukien EU:n käytettävissä olevat Naton esikunnat, varmistaen niin pitkälle kuin mahdollista yhteensopivuuden Naton menettelyjen kanssa.
               
            
                  —
               
               
                  Se osallistuu terrorismin torjuntaan sisältyvän ETPP-ulottuvuuden sotilaalliseen puoleen.
               
            
                  —
               
               
                  Se osallistuu niiden toiminta-ajatusten, doktriinin, suunnitelmien ja menettelyjen laatimiseen, jotka koskevat sotilaallisten voimavarojen käyttöä luonnonmullistuksen tai ihmisen aiheuttaman suuronnettomuuden seurausten hallintaoperaatioissa.
               
            
                  —
               
               
                  Se määrittelee, suunnittelee, toteuttaa ja arvioi EU:n kriisinhallintamenettelyjen sotilaalliset osat, mukaan lukien EU/Nato-menettelyjen harjoitukset.
               
            
                  —
               
               
                  Se osallistuu operaatioiden ja harjoitusten kustannusarvioiden tekemiseen.
               
            
                  —
               
               
                  Se huolehtii yhteydenpidosta monikansallisten joukkojen kansallisiin ja monikansallisiin esikuntiin.
               
            
                  —
               
               
                  Se luo pysyvät suhteet Natoon EU:n ja Naton välisten pysyvien järjestelyjen mukaisesti.
               
            
                  —
               
               
                  Se antaa tilat EUSEen sijoitettavalle Naton yhteysryhmälle ja pitää yllä SHAPEen sijoitettua EU-yksikköä neuvoston 13 päivänä joulukuuta 2004 hyväksymän puheenjohtajavaltion ETPP-selvityksen mukaisesti.
               
            
                  —
               
               
                  Se luo asianmukaiset suhteet nimettyihin tahoihin YK:ssa ja muissa kansainvälisissä järjestöissä kuten ETYJissä ja AU:ssa edellyttäen, että asiasta sovitaan kyseisten järjestöjen kanssa.
               
            
                  —
               
               
                  Se osallistuu tarvittavaan saatujen kokemusten kattavaan analysointiin.
               
            
                  —
               
               
                  Se toteuttaa korkeana edustajana toimivan neuvoston pääsihteerin tai PTK:n aloitteesta strategista vaihtoehtosuunnittelua.
               
            
                  —
               
               
                  Se osallistuu doktriinista ja toiminta-ajatuksista, siviili- ja sotilasoperaatioista saatujen kokemusten analysoinnista sekä harjoituksista muodostuvan kokonaisuuden kehittämiseen.
               
            
                  —
               
               
                  Se valmistelee EU:n operaatiokeskukselle toiminta-ajatukset ja menettelyt sekä vastaa operaatiokeskuksen henkilökunnan, välineiden ja laitteiden saatavuudesta ja valmiudesta operaatioita, harjoituksia ja koulutusta varten.
               
            
                  —
               
               
                  Se vastaa EU:n operaatiokeskuksen laitteiden huollosta, päivityksestä ja vaihdosta sekä huolehtii tiloista.
               
            a)   Lisätehtävät kriisinhallintatilanteissa
      
                  —
               
               
                  Se pyytää ja käsittelee erityistietoja tiedusteluorganisaatioilta sekä muita asiaankuuluvia tietoja kaikista käytettävissä olevista lähteistä.
               
            
                  —
               
               
                  Se tukee EUSK:ta tämän osallistuessa PTK:n alustavaan suunnitteluohjeistukseen ja suunnitteluohjeistuksen laatimiseen.
               
            
                  —
               
               
                  Se laatii ja priorisoi sotilaallisia strategiavaihtoehtoja, joiden pohjalta EUSK voi esittää PTK:lle sotilaallisen kannanoton. Tässä yhteydessä EUSE
                  
                              —
                           
                           
                              määrittelee laajasti alustavat vaihtoehdot,
                           
                        
                              —
                           
                           
                              käyttää tarvittaessa ulkopuolista suunnittelutukea näiden vaihtoehtojen analysoimiseksi, kehittämiseksi ja täsmentämiseksi edelleen,
                           
                        
                              —
                           
                           
                              arvioi tällaisen yksityiskohtaisemman työn tuloksia ja antaa tehtäväksi mahdollisesti tarvittavan lisätyön,
                           
                        
                              —
                           
                           
                              esittää EUSK:lle yleisarvion, jossa ilmoitetaan aiheelliset prioriteetit ja suositukset.
                           
                        
            
                  —
               
               
                  Se määrittelee kansallisten suunnitteluesikuntien ja tarvittaessa Naton kanssa koordinoiden ne joukot, jotka voisivat osallistua EU-johtoisiin operaatioihin.
               
            
                  —
               
               
                  Se avustaa operaation komentajaa teknisiä kysymyksiä koskevissa keskusteluissa, joita käydään sellaisten kolmansien maiden kanssa, jotka tarjoavat EU-johtoiseen operaatioon sotilaallisia voimavaroja, sekä valmisteltaessa joukkojen muodostamista käsittelevää kokousta.
               
            
                  —
               
               
                  Se jatkaa kriisitilanteiden seurantaa.
               
            
                  —
               
               
                  Se avustaa pääosasto E:tä kriisinhallinnan poliittis-sotilaallisessa strategisessa varautumissuunnittelussa (kriisinhallinnan toimintaperiaatteiden, yhteisen toiminnan jne. valmistelu) pääosasto E:n esitettyä asiasta pyynnön EUSEn pääjohtajalle.
               
            
                  —
               
               
                  Se avustaa pääosasto E:tä kriisinhallinnan varautumissuunnittelussa strategisella tasolla (tiedonkeruuvaltuuskunnat, kriisinhallinnan toimintaperiaatteet) pääosasto E:n esitettyä asiasta pyynnön EUSEn pääjohtajalle.
               
            
                  —
               
               
                  Se osallistuu yhteisiä siviili/sotilasoperaatioita koskevaan kriisinhallinnan strategiseen varautumissuunnitteluun laatimalla strategiavaihtoehtoja kriisinhallintamenettelyissä esitetyn mukaisesti. EUSEn pääjohtaja ja CPCC:n johtaja ovat suoraan vastuussa tästä suunnittelusta, joka toteutetaan korkeana edustajana toimivan neuvoston pääsihteerin alaisuudessa.
               
            
                  —
               
               
                  Se avustaa CPCC:n johtajaa siviilioperaatioihin liittyvässä kriisinhallinnan varautumissuunnittelussa strategisella ja operatiivisella tasolla CPCC:n johtajan esitettyä asiasta pyynnön EUSEn pääjohtajalle.
               
            b)   Lisätehtävät operaatioiden aikana
      
                  —
               
               
                  EUSE vastaa valvontavoimavaran (Watch Keeping Capability) avulla kaikkien ETPP-operaatioiden seurannasta 24/7-pohjalta operaatiota koskevien tietojen järjestelmällisen vaihdon varmistamiseksi.
               
            
                  —
               
               
                  EUSK:n ohjeistamana EUSE seuraa operaation aikana kaikkia operaation sotilaallisia näkökohtia. Se suorittaa strategista analyysia yhdessä operaatiolle nimetyn operaation komentajan kanssa tukeakseen EUSK:ta tämän toimiessa strategisesta johdosta vastaavan PTK:n neuvonantajana.
               
            
                  —
               
               
                  Poliittisen ja operatiivisen kehityksen valossa se tarjoaa EUSK:lle uusia vaihtoehtoja, joiden pohjalta EUSK voi esittää PTK:lle sotilaallisen kannanoton.
               
            
                  —
               
               
                  Se osallistuu EU:n operaatiokeskuksen vahvistettuun ydinosaan ja tarvittaessa operaatiokeskuksen laajentamiseen edelleen.
               
            
                  —
               
               
                  Se toimii EU:n operaatiokeskuksen pysyvänä ydinosana.
               
            
                  —
               
               
                  Se avustaa siviilioperaatioiden koordinoinnissa. Nämä operaatiot suunnitellaan ja toteutetaan CPCC:n johtajan alaisuudessa. Se avustaa siviilioperaatioiden suunnittelussa, tukemisessa (mukaan lukien sotilaallisten voimavarojen mahdollinen käyttö) ja toteuttamisessa (pääosasto E IX:n vastatessa edelleen strategisesta tasosta).
               
            5.   Organisaatio
      
                  —
               
               
                  EUSE toimii EUSK:n sotilaallisen ohjeistuksen mukaisesti ja raportoi tälle toiminnastaan.
               
            
                  —
               
               
                  Se on neuvoston pääsihteeristön osasto, joka toimii suoraan korkeana edustajana toimivan neuvoston pääsihteerin alaisuudessa ja tiiviissä yhteistyössä neuvoston pääsihteeristön muiden osastojen kanssa.
               
            
                  —
               
               
                  Sitä johtaa EU:n sotilasesikunnan pääjohtaja, kenraaliluutnantin arvoinen upseeri.
               
            
                  —
               
               
                  Sen henkilöstö koostuu jäsenvaltioista lähetetyistä työntekijöistä, jotka toimivat kansainvälisissä tehtävissä neuvoston pääsihteeristön palvelukseen määräaikaisesti siirrettäviin kansallisiin asiantuntijoihin ja määräaikaisesti siirrettävään kansalliseen sotilashenkilöstöön sovellettavien sääntöjen mukaisesti, sekä neuvoston pääsihteeristön virkamiehistä ja komissiosta siirretyistä virkamiehistä. Jotta EUSEn henkilöstön valintaprosessia voitaisiin parantaa, jäsenvaltioita kannustetaan esittämään kutakin tehtävää varten useampi ehdokas.
               
            
                  —
               
               
                  EUSEn organisaatio on lisäyksessä A esitetyn kaltainen, jotta se voi huolehtia kaiken tyyppisistä operaatioista ja tehtävistä.
               
            
                  —
               
               
                  Kriisinhallintatilanteissa tai -harjoituksissa EUSE voi perustaa suunnittelu- ja hallinnointiryhmiä käyttäen hyväkseen omaa asiantuntemustaan, henkilökuntaansa ja infrastruktuuriaan. Lisäksi se voisi tarpeen vaatiessa pyytää EUSK:n välityksellä EU:n jäsenvaltioilta, että sen henkilökunnan määrää lisättäisiin tilapäisesti.
               
            
                  —
               
               
                  EUSK antaa EUSEn pääjohtajan välityksellä ohjeistusta EUSEn siviilikriisinhallinnan yhteydessä toteuttamaa sotilaallista toimintaa varten. EUSEn siviilikriisinhallintaan osallistumisessa toiminnallinen vastuu säilyy pääosasto E IX:llä kaiken toiminnan osalta (suunnittelu, tiedonkeruuvaltuuskunnat jne.), mukaan lukien kriisinhallinnan toimintaperiaatteiden ja tarvittaessa siviilialan strategiavaihtoehdon ja/tai poliisialan strategiavaihtoehdon laatiminen. Kun päätös operaation käynnistämisestä on tehty, tätä osallistumista koskeva toiminnallinen vastuu siirtyy CPCC:n johtajalle. Toiminnasta raportoidaan siviilikriisinhallintakomitealle siviilikriisinhallinnan alalla vahvistettujen menettelyjen mukaisesti.
               
            6.   Suhteet kolmansiin maihin
      EUSEn suhteet EU:n ulkopuolisiin Naton eurooppalaisiin jäseniin, muihin kolmansiin maihin ja EU:n ehdokasvaltioihin määritellään asiakirjoissa, jotka käsittelevät EU:n suhteita kolmansiin maihin.
      
         (1)  Kaikkien lyhenteiden osalta ks. lisäys B.
      
         (2)  Määritelmät:
      
                   
               
               
                  Strateginen suunnittelu: Suunnittelutoimet, jotka aloitetaan heti kun on todettu kriisin mahdollisuus tai kriisin puhjettua ja jotka päättyvät, kun EU:n poliittiset päättäjät hyväksyvät sotilaallisen strategiavaihtoehdon tai joukon sotilaallisia strategiavaihtoehtoja. Strateginen prosessi käsittää sotilaallisen tilannearvioinnin, poliittis-sotilaallisten puitteiden määrittelyn ja sotilaallisten strategiavaihtoehtojen laatimisen.
               
            
                   
               
               
                  Sotilaallinen strategiavaihtoehto: Mahdollinen sotilasoperaatio, jonka tarkoituksena on poliittis-sotilaallisissa puitteissa määriteltyjen poliittisten ja sotilaallisten tavoitteiden saavuttaminen. Sotilaallisessa strategiavaihtoehdossa kuvataan sotilaallinen ratkaisu pääpiirteittäin, tarvittavat voimavarat, rajoitteet sekä operaation komentajan ja operaatioesikunnan valintaa koskevat suositukset.
               
            
         Lisäys A
         EUSE-ORGANISAATIOKAAVIO
         
            
      
      
         Lisäys B
         LYHENTEET
         A
         ADMIN Hallintotoimisto
         AU Afrikan unioni
         C
         CESDP Yhteinen ulko- ja turvallisuuspolitiikka YUTP
         CEUMC EUSKn puheenjohtaja
         CPCC Siviilialan suunnittelu- ja toteutusvoimavara
         CIS Viesti- ja tietojärjestelmäosasto
         CIS POL/REQ Viesti- ja tietojärjestelmäosaston menettelytapojen ja vaatimusten suunnittelutoimisto
         CIV/MIL CELL Siviili-sotilasyksikkö
         CIV/MIL STRAT PLAN Siviili- ja sotilaallisen strategian suunnittelutoimisto
         CIVCOM Siviilikriisinhallintakomitea
         CMC Kriisinhallinnan toimintaperiaatteet
         CMC SPT EUSK:n puheenjohtajan avustajat
         COMMS & IS Viesti- ja tietojärjestelmäosasto
         CONOPS Operaation toiminta-ajatus
         CRISIS RESP/CURRENT OPS Kriisinhallinnan suunnittelu- ja operaatioiden seurantatoimisto
         CSO Siviilialan strategiavaihtoehto
         D
         DDG EUSEn apulaispääjohtaja
         DGEUMS EUSEn pääjohtaja
         DCPCC Siviilialan suunnittelu- ja toteutusvoimavaran johtaja
         DPP Puolustussuunnitteluprosessi
         E
         ESDP Euroopan turvallisuus- ja puolustuspolitiikka ETPP
         EUMC Euroopan unionin sotilaskomitea EUSK
         EUMS Euroopan unionin sotilasesikunta EUSE
         EU CELL (SHAPE) Euroopan unionin yksikkö SHAPEssa
         EX/TRN/ANL Harjoitus-, koulutus- ja analyysitoimisto
         I
         INT POLICY Tiedustelun menettelytapatoimisto
         INT PRODUCTION Tiedustelun tuotantotoimisto
         INT REQ Tiedustelun vaatimusten määrittelytoimisto
         IT SUPPORT Tietotekniikan tukitoimisto
         L
         LEGAL Oikeudellinen neuvonantaja
         LOG POLICY Logistiikan menettelytapatoimisto
         M
         MAP Sotilaallisen arvioinnin ja suunnittelun toimisto
         O
         OCPS Operaatiokeskuksen vakinainen henkilöstö
         OHQ Operaatioesikunta
         OP CENTRE PERM STAFF Operaatiokeskuksen vakinainen henkilöstö
         OPLAN Operaatiosuunnitelma
         OPSCEN Operaatiokeskus
         OSCE Euroopan turvallisuus- ja yhteistyöjärjestö ETYJ
         P
         PARP Suunnittelu- ja arviointiprosessi
         PfP Rauhankumppanuus
         POL Menettelytapatoimisto
         PSC Poliittisten ja turvallisuusasioiden komitea PTK
         PSO Poliisialan strategiavaihtoehto
         T
         TEU Sopimus Euroopan unionista SEU